Bexlaf asentel n timagit, Ɛebrus Dahbiya(1), tebder-d sin n yisental-nniḍen d igejdanen urzen ɣer usntel n timagit; amezwaru d asentel n tsertit ara naf yebda yakan deg tmedyazt tamensayt i yugin lbaṭel n tedbeltTafrensist, dayen i yeǧǧan irumyen ad xedmen lḥers ɣef yimedyazen n tallit-nni seld tawaɣit n 1871. Asentel-nniḍen d win n uṭṭerdeq (eclatement). Asentel-agi, ilmend n Ɛebrus, d irgazen n tezɣent deg tegnit n tezɣent, aya ad tnaf kan deg wungalen ladɣa wid n Racid Ɛellic anda s wudem n tcemmuxt yerẓen, asaḍen wwḍen almiɣer tunɣiman.